কাঁচাবাজার স্থানান্তর সম্পর্কে কাওরানবাজার কাঁচামাল আড়ত ব্যবসায়ী বহুমুখী সমবায় সমিতির সাধারণ সম্পাদক ওমর ফারুক বলেন, ডিসিসি কাওরানবাজার স্থানান্তরের জন্য যে ৩টি প্রজেক্ট হাতে  নিয়েছে, তা এখানকার ব্যবসায়ীদের সাথে আলোচনা করে নেয়া উচিত ছিল। মহাখালীতে যে মার্কেট তৈরি হচ্ছে সেটি আন্তঃনগর বাসস্ট্যান্ডের কাছাকাছি। ওখানে প্রতিদিন ২ থেকে ৩ হাজার গাড়ি চলাচল করে। এর পাশে পাইকারি কাঁচাবাজার গড়ে উঠলে যানজট আরো তীব্র হবে। আমাদের মতে, বাসস্ট্যান্ড থাকবে অথবা পাইকারি বাজার থাকবে। যদি দুটিই এক সাথে থাকে তা হলে ব্যবসায়ীসহ জনগণের বিড়ম্বনা আরো বেড়ে যাবে।